Diari Oficial de la Generalitat Valenciana


Sumari del DOGV 8099, del 04-08-2017 (2017/7145)

RESOLUCIÓ de 25 de juliol de 2017, de la consellera de Justícia, Administració Pública, Reformes Democràtiques i Llibertats Públiques, per la qual s'aproven inicialment les relacions de llocs de treball amb les dotacions de les unitats de suport directe, dels serveis comuns processals d'execució i es modifiquen les dels serveis comuns processals d'assumptes generals de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7145


Data del document
:   25-07-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * Conselleria Justícia i Administracions Públiques
    * concurs administratiu

RESOLUCIÓ de 25 de juliol de 2017, de la consellera de Justícia, Administració Pública, Reformes Democràtiques i Llibertats Públiques, per la qual s'aproven inicialment les relacions de llocs de treball amb les dotacions de les unitats de suport directe, dels serveis comuns processals d'execució i es modifiquen les dels serveis comuns processals d'assumptes generals de la Comunitat Valenciana. [2017/7145]  
La Llei orgànica del poder judicial estableix en l'article 521 que l'ordenació del personal i la seua integració en les distintes unitats que conformen l'estructura de les oficines judicials es realitzarà a través de les relacions de llocs de treball que s'aproven i que, en tot cas, seran públiques.  
Les relacions de llocs de treball contindran la dotació de tots els llocs de treball de les distintes unitats que componen l'oficina judicial, inclosos aquells que hagen de ser exercits per secretaris judicials (en l'actualitat lletrats de l'administració de justícia), i indicaran la seua denominació, ubicació, els requisits exigits per al seu exercici, el complement general de lloc i el complement específic.  
  
D'altra banda, l'article 522 de la referida Llei disposa que les comunitats autònomes amb competències assumides, amb un informe previ del Consell General del Poder Judicial i negociació amb les organitzacions sindicals, procediran a l'aprovació inicial de les relacions de llocs de treball de les oficines judicials dels seus respectius àmbits territorials. L'aprovació definitiva correspondrà al Ministeri de Justícia que només podrà denegar-la per raons de legalitat.  
L'article 523.2 de la mateixa llei preveu també que en les modificacions de les relacions inicials de llocs de treball s'hauran de tindre en compte els principis continguts en aquesta per a la redistribució i reordenació d'efectius, atenent les regles que es determinen i amb un informe previ del Consell General del Poder Judicial. Finalment, estableix que per a la seua efectivitat serà preceptiva la comunicació prèvia al Ministeri de Justícia. En aquest sentit, i pel que fa a les relacions de llocs de treball dels serveis comuns processals d'assumptes generals dels 35 partits judicials de la Comunitat Valenciana en què s'han posat en funcionament, l'aprovació inicial es va produir per Resolució de 20 de setembre de 2016, de la Conselleria de Justícia, Administració Pública i Reformes Democràtiques i Llibertats Públiques, i per Ordre JUS/1759/2016, de 26 d'octubre, del Ministeri de Justícia, l'aprovació definitiva, per la qual cosa, a la vista dels canvis aplicats, pertoca també aprovar la modificació resultant.  
  
Les relacions de llocs de treball han sigut negociades amb les organitzacions sindicals en la Mesa sectorial de Justícia realitzada el passat dia 18 de gener de 2017, i el Consell General del Poder Judicial en data 1 de juny de 2017 ha emés l'informe previ, en sentit favorable.  
  
La Direcció General de Pressupostos de la Conselleria d'Hisenda i Model Econòmic ha informat favorablement sobre l'existència de dotació pressupostària per als llocs continguts en la relació de llocs de treball.  
En virtut d'allò que s'ha exposat, de conformitat amb el que disposen els articles 521 i 522 de la Llei orgànica del poder judicial i en virtut de les atribucions que em confereix el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Aprovar inicialment les relacions de llocs de treball amb les dotacions de les unitats de suport directe, els serveis comuns processals d'execució i la modificació de les relacions de llocs de treball dels serveis comuns processals d'assumptes generals dels partits judicials de la Comunitat Valenciana, que es contenen en l'annex a aquesta resolució.  
  
Segon  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se potestativament recurs de reposició davant del mateix òrgan que la dicta, en el termini d'un mes, comptat des de l'endemà de la notificació o qualsevol altre recurs que estime procedent per a la defensa dels seus interessos.  
  
València, 25 de juliol de 2017.- La consellera: Gabriela Bravo Sanestanislao.